Publication: Magyar Közlöny
Issue: MK-2007-22 (Year: 2007, Number: 22)
Era: 2004-2010
Section: 1989. évi XXXII. törvény 41. §-án alapul.
Paragraph Index: 163

1. A közvélemény-kutatás a jelenkor sajátos intézménye, amelynek tudományos megalapozottságát, szakmai kritériumrendszerét magam sem vonom kétségbe és magától értetõdõnek tekintem, hogy a választások között, illetve magában a választási kampányban a közvélemény-kutatások komoly szerepet játszanak. Ily módon a választópolgárok értesülhetnek arról, hogy az egyes pártok országos vagy helyi szinten milyen támogatással bírnak az adott pillanatban és dönthetnek arról, hogy kitartanak saját pártpreferenciájuk mellett, vagy éppen az elsõdleges preferencia esélytelensége esetén a legközelebb esõ politikai irányvonalat támogatják, vagy esetleg egy kampányesemény hatására jelentõsebb mértékben váltanak. A jelöltek és a pártok számára is hasznosak a közvélemény-kutatások, ideértve azok nyilvánosságra hozott, illetve csak a megrendelõvel közölt formáit: ez befolyásolhatja a kampány-stratégia megformálását, illetve a kampány vívása során a taktikai elemek módosítását, a választási siker érdekében történõ egyéb lépések megtételét. A közvélemény-kutatások nyilvánosságra hozatala a választópolgárok esetében a mozgósítást és az elkényelmesedést egyaránt eredményezheti. A közvélemény-kutatások eredményei ugyanakkor a média közvetítésével jutnak el a választópolgárokhoz és több államban érzékelhetõ az a jelenség, hogy a média egyes szereplõi a közvélemény-kutatások elemzését nem mindig sine ira et studio elfogulatlansággal végzik el, hanem maguk is a közvélemény alakításához kívánnak hozzájárulni. Ennek ismert eszköze a negatív konnotációk hangsúlyozott ismétlése, amely után az illetõ személy vagy párt rokonszenv-indexe jelentõsen csökken. Ebben az esetben a csökkenés tényének, mértékének magyarázata, valós és vélt okainak kutatgatása az, ami egy öngerjesztõ folyamattá tud válni. Ilyen összefüggésekben még a lege artis elvégzett közvélemény-kutatás is az objektív mérce és tájékoztatás helyett a politikai célok egyik segédeszközévé válik. Mindezzel a modern parlamenti demokráciák pártjai, kampánystratégáik eleve számolnak, ideértve azt, hogy különbözõ technikákkal javítani próbálják saját arculatukat, s rontani a politikai ellenfelét. A választási stratégiák és taktikák megtervezõi ennek megfelelõen használják a közvélemény-kutatásokat, mint ahogyan építenek a valóban független média, illetve a pártszimpátiájú média által nyújtott lehetõségekre.

Source: https://magyarkozlony.hu/hivatalos-lapok/e295e0dedb7dc19697cdf7cf6c05e107736f88e8/dokumentumok/0de8405c9a592df867a370068772bc52d2e0f720/letoltes